*Likumprojekts*

**Grozījumi Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādus grozījumus:

1. Izslēgt 84. panta pirmajā daļā vārdus „vai ikgadējo pārskatu par siltumnīcefekta gāzu emisiju neiesniegšanu vai datu sagrozīšanu”;
2. Papildināt kodeksu ar 88.11 pantu šādā redakcijā:

„**88.11 pants. Siltumnīcefekta gāzu emisiju monitoringa neveikšana, datu slēpšana vai sagrozīšana**

(1) Par siltumnīcefekta gāzu emisiju monitoringa neveikšanu, par monitoringa datu slēpšanu vai sagrozīšanu, kā arī par ikgadējā emisiju ziņojuma neiesniegšanu vides aizsardzības vai pašvaldību institūcijām –

piemēro naudas sodu fiziskajām personām vai valdes loceklim no divsimt desmit līdz tūkstoš četrsimt *euro*, atņemot valdes loceklim tiesības ieņemt noteiktus amatus komercsabiedrībās vai bez tā.

(2) Par oglekļa dioksīda emisiju monitoringa neveikšanu, par monitoringa datu slēpšanu vai sagrozīšanu, kā arī par ikgadējā emisiju ziņojuma neiesniegšanu civilās aviācijas aizsardzības institūcijai –

piemēro naudas sodu fiziskajām personām vai likumā „Par piesārņojumu” noteiktajam gaisa kuģa operatoram no divsimt desmit līdz tūkstoš četrsimt *euro*, atņemot valdes loceklim, ja gaisa kuģa operators ir Latvijā reģistrēts komersants, tiesības ieņemt noteiktus amatus komercsabiedrībās vai bez tā.

(3) Par oglekļa dioksīda emisiju monitoringa neveikšanu, par monitoringa datu slēpšanu vai sagrozīšanu, kā arī par ikgadējā emisiju ziņojuma neiesniegšanu jūrlietu institūcijai –

piemēro naudas sodu fiziskajām personām vai likumā „Par piesārņojumu” noteiktajam jūras kuģa operatoram no divsimt desmit līdz tūkstoš četrsimt *euro*, atņemot valdes loceklim, ja jūras kuģa operators ir Latvijā reģistrēts komersants, tiesības ieņemt noteiktus amatus komercsabiedrībās vai bez tā.

1. Papildināt 220. pantā aiz vārdiem „izskata šā kodeksa” ar skaitļiem un vārdiem „88.11 panta otrajā daļā,”
2. Papildināt 226.2 pantā aiz vārdiem „izskata šā kodeksa” ar skaitļiem un vārdiem „88.11 panta trešajā daļā,”.
3. Papildināt 231.pantā aiz skaitļiem „88.9,” ar skaitļiem un vārdiem „88.11 panta pirmajā daļā,”

Ministru prezidents M. Kučinskis

Vides aizsardzības un

reģionālās attīstības ministrs K. Gerhards

Iesniedzējs:

vides aizsardzības un

reģionālās attīstības ministrs K. Gerhards

Vīza:

valsts sekretārs R. Muciņš

12.09.2016. 09:00

307

H. Rimša

67026512, 26380127

Helena.Rimsa@varam.gov.lv